CELEX: E2011P0014(01)
Language: et
Date: 2016-11-17 00:00:00
Title: Ettevõtja DB Schenker 17. novembril 2016 EFTA järelevalveameti vastu algatatud hagi (kohtuasi E-14/11: kulud)

9.3.2017   
            
            
               ET
            
            
               Euroopa Liidu Teataja
            
            
               C 73/20
            
         Ettevõtja DB Schenker 17. novembril 2016 EFTA järelevalveameti vastu algatatud hagi
   (kohtuasi E-14/11: kulud)
   (2017/C 73/10)
   Ettevõtjad Schenker North AB, Schenker Privpak AB ja Schenker Privpak AS (edaspidi ühiselt „DB Schenker“), keda esindab advokaat Jon Midthjell büroost Advokatfirmaet Midthjell AS, Grev Wedels plass 5, NO-0151 Oslo, Norra, esitasid 17. novembril 2016 EFTA kohtusse hagi EFTA järelevalveameti vastu.
   Hagi esitaja kutsub kohust tegema järgmist otsust:
   
               1.
            
            
               EFTA järelevalveameti poolt Schenker North AB-le, Schenker Privpak AB-le ja Schenker Privpak ASile tasutavate seni tasumata kulude kogusummaks määratakse 183 951 eurot.
            
         
               2.
            
            
               Selle summa pealt tasutakse viivist alates pooltele käesoleva otsuse kättetoimetamise kuupäevast kuni tasumise kuupäevani. Kasutatav intressimäär arvutatakse tähtpäeva kuu esimesel kalendripäeval Euroopa Keskpanga põhiliste refinantseerimistoimingute jaoks kehtiva intressimäära alusel, suurendades seda 3,5 protsendipunkti võrra.
            
         Õiguslik ja faktiline taust ning hagi toetuseks esitatud asjaolud:
   
               —
            
            
               Hagi esitajad, kellele osutatakse ühiselt nimetusega „DB Schenker“, viivad ellu äritegevust maismaal, merel ja raudteedel Norras, Rootsis ja Taanis. DB Schenker oli hageja EFTA kohtus EFTA järelevalveameti vastu algatatud kohtuasjas E-14/11.
            
         
               —
            
            
               EFTA kohtu kodukorra artikli 70 lõikes 1 on märgitud järgmist:
               
                  „Kui sissenõutavate kulude asjus tekib vaidlus, siis teeb kohus asjaomase poole hagi alusel ja pärast vastaspoole ärakuulamist otsuse.“
               
            
         
               —
            
            
               EFTA kohus tegi kohtuasjas E-14/11 otsuse, et EFTA järelevalveamet peab tasuma hagejale tekkinud kulud.